# data[].attributes.body
Paprat je biljka planinskih šuma i najviše voli rasti u sjenovitim udolinama, malo skrivena od sunca, zato će ljepotu, profinjenost i nježnost paprati pronaći samo oni koji ju uporno traže. Stoga je paprat postala simbol ljudi koji su tihi, samozatajni, ponizni, pošteni i iskreni. Simbol onih dobrih i vrijednih ljudi koji se ne hvalisaju, koji se ne guraju u prve redove, koji ne moraju uvijek biti u središtu pažnje.

# data[].attributes.body
Svojim divovskim stasom, svojim uznositim držanjem, hrast je prava slika i utjelovljenje prirodne snage. U kršćanskoj simbolici on je slika čovjeka puna snage, mudrosti i iskustva. Čovjek koji je poput hrasta ne savija se pred tuđim mišljenjima, ne uzmiče, i ne mijenja stavove "kako vjetar puše", on je čcrst, otporan i postojan!

# data[].attributes.body
Gorušica, tj. njezino malo i sitno zrno, u Isusovu naučavanju zavrijedilo je vrlo veliku ulogu: želio je poučiti kako oni veliki, najveći plodovi, rastu iz najsitnijeg sjemenja. Kao što iz jedva vidljiva gorušičina sjemena izrastu stabljike visoke i do 4 ili 5 metara, tako skromni i jednostavni pobožni i mali ljudi, dopiru u najviše visine, najbliže Bogu.

# data[].attributes.body
Divovsko, krošnjato stablo s pravom se može nazvati "kralj šume". Raste sporo, ali naraste i do 30 metara u visinu. Uznosito držanje priskrbilo mu je simboliku ljepote, dostojanstva, snage i moći, a starozavjetni pisci u cedru su vidjeli sliku Mesije - Krista.

# data[].attributes.body
Biljka koja se pripija uz drveće, penje se uza zidove, uza stijene i na sve na što naiđe. Svoju je simboliku izgradila upravo na svojim karakteristikama. Zbog čvrstog prianjanja uz podlogu, bršljan označava privrženost i neprolaznost osjećaja. Kao zimzelena biljka, postao je i simbol vjernosti, besmrtnosti i vječnoga života.

# data[].attributes.body
Cvijet mu je prvi proljetni znamen, a plod mu je tvrd kao kamen. Kao i u našim južnim krajevima, tako je i u Izraelu badem bio prva voćka koja je svojim cvijetom naviještala proljetne dane. Upravo su njegovi predivni ružičasti cvjetovi, iako naizgled krhki i lomljivi, postali simbol uskrsnuća i obnove. Usto je badem znak Božjeg odobravanja i naklonosti.

# data[].attributes.body
Pročitaj opise šest biljaka koje se često spominju u Bibliji.

Usporedi svoju vjeru s jednom od njih!

Nakon što pročitaš opise biljaka napiši koja te od njih najviše podsjeća na tebe. Možeš početi ovako:

Moja je vjera poput... zato što...

Svoju vjeru bih usporedio s...

Moja vjera podsjeća na... jer...